google/wiki40b huggingface dataset:
Antonis Samarakis

Život

Antonis Samarakis vyštudoval Právnickú fakultu Aténskej univerzity. Počas nacistickej okupácie bol zapojený do gréckeho odporu. V roku 1944 bol nacistami zatknutý a odsúdený k smrti, podarilo sa mu ale uniknúť. V rokoch 1945 – 1963 pracoval na Ministerstve práce a potom sa plne venoval literatúre. Podieľal sa rovnako na odpore proti vojenskej diktatúre v rokoch 1967 až 1974. Potom pôsobil ako expert Medzinárodnej organizácie práce v mnohých krajinách po celom svete, a v roku 1989 začal spolupracovať s Detským fondom Organizácie spojených národov (UNICEF) ako veľvyslanec dobrej vôle. Zomrel roku 2003 na infarkt. Podľa jeho priania bolo jeho telo darované Aténskej univerzite pre lekárske výskumy.
Vo svojich dielach sa Samarakis sústreďuje hlavne na sociálne problémy, vyjadruje obavy o budúcnosť modernej spoločnosti a s vášnivým sarkazmom tepe jej protiklady a krivdy. Je jedným z najprekladanejších gréckych autorov, jeho kniha To lathos (Το λάθος, po česky ako Omyl) z roku 1965 bola preložená do 30 jazykov.
Oost-Cappel

Poloha

Obec má rozlohu 3,99 km². Najvyšší bod je položený 17 m n. m. a najnižší bod 8 m n. m.

Obyvateľstvo

Počet obyvateľov obce je 511 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Extrém (funkcia)

Extrém je hodnota funkcie, ktorá má tú vlastnosť, že je buď najmenšia alebo najväčšia spomedzi všetkých funkčných hodnôt. Extrémy funkcie sa rozlišujú na lokálne a globálne.

Lokálne minimum

Lokálne minimum  je najmenšia hodnota, ktorú funkcia  nadobúda na nejakej podmnožine jej definičného oboru .

Lokálne maximum

Lokálne maximum  je opak lokálneho minima, teda najväčšia hodnota, ktorú daná funkcia nadobúda na určitej podmnožine jej definičného oboru.

Globálne minimum

Globálne minimum  je najmenšia funkčná hodnota, spomedzi všetkých funkčných hodnôt funkcie na jej definičnom obore.

Globálne maximum

Globálne maximum  je najväčšia funkčná hodnota, spomedzi všetkých funkčných hodnôt funkcie na jej definičnom obore.

Hľadanie extrémov funkcie

Funkcia môže mať extrém v bode   vtedy, ak je v danom bode derivácia funkcie nulová. Teda platí
Ak , potom ide o lokálne maximum.

Ak , potom ide o lokálne minimum.

Ak , potom ide o tzv. sedlový bod, teda sa tu lokálny extrém nenachádza.

Príklad 1

Pri hľadaní extrémov funkcie  treba najprv funkciu zderivovať. Deriváciou vznikne funkcia . Extrém je v tom bode, v ktorom je derivácia danej funkcie nulová, a teda
Druhou derivácia je kladná pre každé  z definičného oboru, a preto má daná kvadratická funkcia v bode -2 minimum.

Príklad 2

Prípad, kedy je derivácia v bode nulová, ale nie je tam extrém je funkcia , jej derivácia je . Možný extrém je v bode 0, pretože , ale funkcia je na celom intervale stúpajúca, takže sa v tom bode nemôže extrém nachádzať.
Bécheresse

Poloha

Obec má rozlohu 8,38 km². Najvyšší bod je položený 183 m n. m. a najnižší bod 95 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montreal

Šport

Sídli tu slávny hokejový klub Montreal Canadiens. Svoje domáce zápasy hráva v aréne s názvom Bell Centre s kapacitou viac ako 20 000 divákov. Montreal Canadiens vyhrali Stanley Cup už 24 krát, čo je najviac zo všetkých tímov. Klub je účastníkom NHL už od jej vzniku v sezóne 1917/18, kedy v nej hrali iba štyri tímy.
Koná sa tu Veľká cena Kanady - preteky MS automobilov Formuly 1. V roku 2009 preteky zmizli z kalendára slávneho motoristického seriálu, ale po roku sa znova do Kanady na Okruh Gillesa Villeneuvea vrátili.
Montreal je zatiaľ jediným kanadským mestom, v ktorom sa konali Letné olympijské hry a to v roku 1976. Účasť na  týchto hrách boli ochudobnená bojkotom mnohých afrických krajín. Dôvodom bojkotu byla účasť novozélandských rugbistov na súťažiach vo vtedy ešte rasistickej Juhoafrickej republike, Národný olympijský výbor ktorej bol vylúčený z MOV v roku 1970.
Pravidelne sa tu konáva tenisový turnaj ATP Série Masters a turnaj WTA Tier One, ktoré sa striedajú v pravidelných ročných intervaloch s Torontom.
Apataki

Geografia atolu

Atol má približne hranatý, na juhu zaoblený tvar, s veľmi tenkým prstencom k pomere k celkovej rozlohe. Má približne 36 km na dĺžku a 25 km na šírku. Jeho lagúna má dva pomerne široké a hlboké splavné vstupy. Na severozápade je to 200 m široký „Aimonu“ a na juhu 100 m široký „Haniuru“.
Prstenec atolu je, podobne ako u mnohých iných atolov v oblasti (Fakarava, Kaukura, Toau, Faaite, Tahanea a i.) z južnej strany tvorený zväčša nízkym koralovým útesom, umiestneným iba tesne na úrovni hladiny oceánu a len sporadicky prerušovaný ostrovčekmi (polyn. „motu“). Zo severnej strany tvorí prstenec atolu podstatne viac rôzne dlhých pásov súše s vegetáciou, prerušovaných plytkými prieplavmi.
Z geologického hľadiska je to koralový atol, umiestnený na vrchole podmorskej sopky, ponorenej len tesne pod hladinu mora. Sopka z oceánskeho dna na výšku meria 1,48 km a jej vek sa odhaduje na 59,5 až 61,1 mil. rokov.

Dejiny

Prvá písomná zmienka je od holandského moreplavca Jakoba Roggeveena z 21. mája 1722. Atol pomenoval „Avondstond“, aj keď podľa niektorých zdrojov to bol názov „Hagemeister Island“. Ďalší známy zápis do lodného denníka a máp vykonal James Cook 19. apríla 1774.
V súčasnosti je najobývanejšou osadou Niutahi, kde žije drvivá väčšina obyvateľov atolu. Je situovaná na juhozápadnom ostrovčeku prstenca atolu, hneď vedľa splavného vstupu do lagúny. Súčasťou tohto ostrovčeka je aj umelo vytvorená súš pre letisko, vybudované v roku 1977, ktorého asfaltová pristávacia dráha je dlhá 870 m.

Ekonomika

Na atole žilo v roku 2012 350 obyvateľov. Ekonomicky komunita prosperuje najmä produkciou perál, ovocia Noni (Morinda citrifolia), vanilky, produkcie kopry a rybolovu. Začína sa rozvíjať aj turistika vďaka vhodným lokalitám na potápanie.

Administratívne a geografické členenie

Geograficky patrí atol Apataki k Palliserovým ostrovom. Tie tvoria ešte atoly Fakarava, Niau, Toau, Arutua, Kaukura, Mataiva, Tikehau, Rangiroa a Makatea.
Administratívne patrí atol do komunity Arutua, do ktorej, okrem rovnomenného atolu, patrí ešte atol Kaukura.
Dorastenecké majstrovstvá sveta v atletike 2009

Dorastenecké majstrovstvá sveta v atletike 2009 boli 6. dorastenecké majstrovstvá sveta. Uskutočnili sa v talianskom meste Bressanone v dňoch od 8. do 12. júla 2009.
La Guérinière

Poloha

Obec má rozlohu 7,82 km². Najvyšší bod je položený 20 m n. m. a najnižší bod 0 m n. m.

Obyvateľstvo

Počet obyvateľov obce je 1 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rovigo

Geografia

Rovigo sa nachádza asi 41 kilometrov od Jadranského mora, medzi riekami Adiža na severe a Pádom a kanálom Bianco na juhu. Na kanáli Bianco je od roku 1998 prístav.
Přemek Podlaha

Život

Vyštudoval novinárstvo na Filozofickej fakulte Karlovej univerzity v Prahe (promoval v roku 1962).
V 60. rokoch 20. storočia začínal v poľnohospodárskej redakcii Československej televízie, kde uvádzal pravidelný televízny program Zemědělský magazín. Od roku 1975 spolumoderoval televíznu súťaž Deset stupňů ke zlaté a vykonával tu ďalšiu pravidelnú záhradkársku, hubársku a poľnohospodársku osvetu.
Českým televíznym divákom je veľmi dobre známy predovšetkým ako autor a moderátor populárnych televíznych relácií Receptář vysielaných najprv v Československej televízii (od roku 1987), následne v Českej televízii a od roku 2001 v Televízii Prima. Napriek zdravotný ťažkostiam ho moderoval až do júna 2014.
Zomrel po dlhej ťažkej chorobe 23. decembra 2014 v Prahe.
Adidas Jabulani

Adidas Jabulani je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2010 v Juhoafrickej republike.
Lopta sa skladá z ôsmich trojrozmerne profilovaných panelov zafarbených do jedenástich farieb symbolizujúcich jedenásť hráčov v tíme a počet požívaných jazykov v Južnej Afrike a textúrovaný povrch určený k zlepšeniu aerodynamiky. Podľa firmy Adidas je lopta Jabulani dokonale okrúhla a najpresnejšia lopta v histórii futbalu. Okrem toho faktory ako barometrický tlak, nadmorská výška majú priamy vplyv na rýchlosť lopty.

Kritika

Podľa brankára brazílskej reprezentácie Julia Cesara, ktorý sa zúčastnil majstrovstiev sveta v Južnej Afrike sú lopty Jabulani na veľmi nízkej úrovni. Ako sám povedal: „sú ako keby boli zo supermarketu“. Jeho slová potvrdil aj tréner brazílskej reprezentácie Wendell Ramalho, ktorý povedal, že nové lopty sú „nepredvídateľné“, a to najmä pri kopoch z veľkej vzdialenosti.

NASA štúdie

NASA zverejnila výsledky štúdií po analýze aerodynamiky lopty Jabulani a prišla k záveru, že pri rýchlostiach nad 72 km/h je nepredvídateľná, čo spôsobuje problémy rôznym brankárom.
Trévérien

Poloha

Obec má rozlohu 12,08 km². Najvyšší bod je položený 68 m n. m. a najnižší bod 13 m n. m.

Obyvateľstvo

Počet obyvateľov obce je 803 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Súvisenie

Súvisenie (nem. Zusammenhängen) je zotrvávanie v spojení, procesuálna stránka súvisu, proces udržiavania spolu.
Chenereilles (Haute-Loire)

Poloha

Obec má rozlohu 14,42 km². Najvyšší bod je položený 956 m n. m. a najnižší bod 806 m n. m.

Obyvateľstvo

Počet obyvateľov obce je 291 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký slovník cudzích slov

Veľký slovník cudzích slov je slovník cudzích slov od autorov Samo Šaling, Mária Ivanová-Šalingová a Zuzana Maníková (rod. Šalingová), ktorý vychádza vo vydavateľstve SAMO od roku 1997 (1. vydanie 1997, 2. revidované a doplnené vydanie 2000, 3. revidované a doplnené vydanie 2003, 4. revidované a doplnené vydanie 2006, 5. revidované a doplnené vydanie 2008).

Vznik

Veľký slovník cudzích slov je rozšírenou a značne upravenou podobou Slovníka cudzích slov A/Z (vydania: 1979, 1983. 1990). 
Veľký slovník cudzích slov vznikol excerpciou vyše štvrť milióna excerpčných lístkov (to sa týka už prvého vydania) obsahujúcich slová z jazykových prejavov z najrozmanitejších oblastí, dennej tlače, odborných časopisov, krásnej a odbornej literatúry, príručiek, monografií aj lexikografických diel. Autori sledovali aj hovorené prejavy, živú reč, a masmédiá.

Charakteristika

Piate vydanie obsahuje vyše 73 500 heslových jednotiek na 1184 stranách, druhé vydanie obsahovalo okolo 65 000 slov na 1328 stranách. Podľa názoru autorov ide o najväčší slovník cudzích slov v celej slovanskej literatúre. 
Charakteristické pre slovník je, že obsahuje veľa odborných, a to najmä prírodovedných a technických, termínov. Obsahuje aj hovorové a slangové a zriedkavo aj nárečové slová. Citátové slová, výrazy, zvraty a citáty sa uvádzajú v minimálnej miere.
Dolby Surround

Dolby Surround je od spoločnosti Dolby prvá spotrebiteľská verzia zvukového viackanálového dekódovacieho formátu Dolby Stereo, určeného pre analógový film. Pre verejnosť bol uvedený v roku 1982 prostredníctvom domáceho nahrávania videa (formáty Betamax a VHS) a zaviedol v nich stereo zvuk v HiFi kvalite. Pojem Dolby Surround sa používa tak, aby nedošlo k zámene dvojkanálového domáceho sterea s divadelným priestorovým zvukom (Dolby SR, obsahoval 4 kanály). Dolby Surround je teda ranou verziou divadelného Dolby Stereo.
Litovský litas

Litovský litas (ISO 4217 LTL) bola jednotka litovskej meny, ktorá sa delila na 100 centų (singulár centas). Od 1. januára 2015 ju nahradilo euro v konverznom kurze 1 EUR = 3,45280 LTL.
Mince litovského litasu mali nominály 1, 2, 5, 10, 20, 50 centas; 1, 2, 5 litai. Bankovky mali nominály 1, 2, 5, 10, 20, 50, 100, 200, 500 litai.
Železničná trať Púchov – Horní Lideč

Dejiny

Železničné trate na Slovensku i v Česku pri vzniku spoločného štátu smerovali najmä do bývalých centier – Budapešti a Viedne. Prepojení medzi východom a západom bolo málo, čo viedlo k snahe dobudovať úseky, ktoré umožnia cestovať a prepravovať rudy i tovar po novej krajine i v tomto smere. 
V 30. rokoch 20. storočia sa na Slovensku budovalo niekoľko dôležitých tratí, medzi nimi i prepojenie trate Bratislava – Žilina s traťou Přerov – Ostrava cez Púchov a Lyský priesmyk. Medzi Slovenskom a Českom existovalo niekoľko lokálnych tratí, no dôležité rýchlikové prepojenia boli len traťou Kúty – Břeclav a Čadca – Jablunkov. 
Nové spojenie Púchov – Horní Lideč bolo sprevádzkované 2. mája 1937 a vytvorilo dôležitý koridor pre spojenie Prahy a Košíc cez Olomouc a Žilinu.
Elektrifikácia tak významnej železnice v úseku Horní Lideč – Púchov – Žilina prebehla medzi prvými a bola realizovaná už v roku 1960.
Trať je súčasťou Železničného koridoru pre nákladnú dopravu číslo 9. Koridor vedie v trase Praha – Horní Lideč – Žilina – Košice –
Čierna nad Tisou (slovensko-ukrajinská hranica). V skratke sa označuje „Česko-slovenský koridor“ alebo „CS koridor“. Prvé jednanie správnej rady koridoru sa uskutočnilo 22. februára 2012 v Prahe.

Modernizácia a zmena trakčnej sústavy

V septembri 2013 ŽSR plánovali modernizáciu trate a zároveň zmenu jej trakčnej sústavy. Modernizácia mala byť ukončená v roku 2016. Podľa plánov ŽSR z júla 2015 by trakčná sústava na slovenskej časti trate v úseku Púchov - Lúky pod Makytou mala byť do roku 2017 zmenená z 3kV jednosmernej na 25kV striedavú.
Predpokladaný termín stavby „Modernizácia železničnej trate Púchov - Lúky pod Makytou - štátna hranica SK/CZ“ je od mája 2016 do mája 2018.
Jonquières (Hérault)

Poloha

Obec má rozlohu 2,05 km². Najvyšší bod je položený 126 m n. m. a najnižší bod 94 m n. m.

Obyvateľstvo

Počet obyvateľov obce je 391 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Teissières-de-Cornet

Poloha

Obec má rozlohu 9,32 km². Najvyšší bod je položený 754 m n. m. a najnižší bod 577 m n. m.

Obyvateľstvo

Počet obyvateľov obce je 219 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Smrčí (prírodná rezervácia)

Ochrana

Predmetom ochrany sú prirodzené a prírode blízke lesné ekosystémy na skeletovitých svahoch s mozaikovitým výskytom vodou ovplyvnených pôd predstavujúce zároveň biotopy vhodné pre život rysa ostrovida a jariabka hôrneho.
Kuusamo

Dejiny

V minulosti Kuusamo patrilo najprv Saamom (Laponcom), neskôr Fínom, Švédom a nakoniec až do fínskej nezávislosti v roku 1917 Rusom. V zime roku 1939 stratilo v tzv. Zimnej vojne Kuusamo asi 1 600 km² zo svojho územia, ktoré dodnes patrí k Rusku. Rovnako sa muselo 2 100 obyvateľov z ruskej oblasti presťahovať na územie fínskej časti Kuusama. Počas pokračovacej vojny v rokoch 1941 – 1944, na konci druhej svetovej vojny slúžilo Kuusamo ako potravinový sklad pre nemeckých a fínskych vojakov. Ten neskôr prevzali Rusi, ktorí ho pri svojom odchode spálili.
Mesto bolo prestavané v rokoch 1945 až 1952 a v 60-tych rokoch došlo k jeho rozmachu, no populačný rast sa rýchlo zastavil pre nedostatok pracovných miest, čo spôsobilo, že veľa obyvateľov odišlo za prácou do iných miest. Od 80. rokov populácia opäť pomaly rastie.
Kuusamo sa v roku 2000 oficiálne stalo mestom.

Časti

Kuusamo je možné rozdeliť do štyroch veľmi odlišných oblastí:

Severné Kuusamo

Nachádza sa tu národný park Oulanka, tiež rieky Kitkajoki, Oulankajoki a Kuusinkijoki spolu s veľkými kaňonmi. Je to raj pre peších turistov, rybárov a kanoistov.

Ruka región

Ruka Ski areál je jedným z najlepších a najväčších lyžiarskych stredísk vo Fínsku. Skokanské mostíky K-120, areál freestylového lyžovania Battery Run a Vuosseli Superpipe ponúkajú množstvo aktivít hlavne pre outdoorových nadšencov. Ruka sa môže pochváliť najdlhšou lyžiarskou sezónou vo Fínsku (a pravdepodobne aj v celej severnej Európe), ktorá trvá priemerne viac ako 200 dní v roku.

Východné Kuusamo

Východné Kuusamo je charakteristické nedotknutými lesmi, jazerami a riekami, vhodnými pre pešiu turistiku a rybárčenie. Rozprestiera sa na vrchole jedného z mnohých kopcov v okolí, odkiaľ je možné vidieť ruské hranice.

Južné Kuusamo

Táto časť je charakteristická lesmi a rašeliniskami. Je tu niekoľko chránených oblastí a náučných chodníkov. Najzaujímavejšími miestami sú vrch Iivaara a jazero Julma Ölkky.

Hannu Hautala Nature Photography Centre

Je centrum, kde sú vystavené knihy a fotografie Hannuho Hautalanu. Hautalana je najznámejším fotografom prírody, ktorý publikoval vo Fínsku počas svojej kariéry viac ako 34 kníh s fotografiami prírody. Hannu teraz žije v Kuusame a je zriaďovateľom tohto centra, prvého svojho druhu vo Fínsku, kde odovzdáva svoje skúsenosti z fotografovania prírody tým, ktorí chcú ísť v jeho stopách. Okrem digitálnych fotografií na stene sa tu nachádza kaviareň, čitáreň, galéria, informačná oblasť, detský kútik a výstavná sieň pre dočasné výstavy prác ostatných fotografov.

Pyhän Ristin kirkko

V preklade Kostol svätého kríža bol postavený v roku 1951 a stojí na rovnakom mieste ako jeho predchodca, starý drevený kostol, postavený v roku 1802. Vo veži sú dva zvony. Väčší z nich daroval cirkvi kráľ Karol XI. v roku 1698 a menší darovali kostolu v roku 1721 protestantskí duchovní, ktorí našli útočisko v Kuusame počas vojny v rokoch 1700 – 1721.
Pôvodný kostol zhorel do tla spolu so zvyškom mesta na konci druhej svetovej vojny, kedy mesto vypálili Rusi pri ich odchode z oblasti, ale zvony za veľmi zvláštnych okolností prežili.
Úradný jazyk

Úradný jazyk je jazyk stanovený zákonom pre komunikáciu medzi a s úradmi, vrátane školstva, na určitom území (v štáte, závislom území, regióne). Pojem nie je obsahovo zhodný s pojmom štátny jazyk, ale vo väčšine štátov sa úradný jazyk chápe ako identický so štátnym jazykom.
V prvom rade je to jazyk ústavy, preto krajiny bez kodifikovanej ústavy nemajú oficiálny jazyk. Vo väčšine prípadov je úradný jazyk aj hlavný národný a najpoužívanejší jazyk štátu. Zákony niektorých štátov alebo štátnych celkov vyžadujú, aby boli vládne dokumenty prekladané aj do iných jazykov.
Približne polovica štátov sveta má oficiálny jazyk. Niektoré majú iba jeden oficiálny jazyk, ako napríklad Albánsko, Francúzsko alebo Litva, napriek tomu, že v týchto štátoch sa používajú aj iné pôvodné jazyky. Niektoré majú viac oficiálnych jazykov, napríklad: Afganistan, Bielorusko, Belgicko, Bolívia, Kanada, Eritrea, Fínsko, India, Pakistan, Paraguaj, Južná Afrika a Švajčiarsko.
V niektorých štátoch, ako napríklad Taliansko, Palau, Filipíny, Rusko a Španielsko, je len jediný štátny oficiálny jazyk, ale menšinové jazyky sa používajú ako úradné v určitých regiónoch. Na druhej strane, niektoré štáty, ako napríklad Švédsko, Tuvalu, Spojené kráľovstvo a Spojené štáty, nemajú oficiálny jazyk. Namiesto toho sa v mnohých prípadoch (zákony, vládne nariadenia a pod.) používa de facto hlavný jazyk. Úradný jazyk niekedy nie je jazykom, ktorý sa používa pri výučbe.
Oficiálne jazyky niektorých bývalých kolónií, hlavne francúzština a angličtina, nie sú ani národnými ani najpoužívanejšími jazykmi. Opačným príkladom je írčina, ktorá je aj národným aj prvým oficiálnym jazykom Írska, no napriek tomu ju používa menej ako tretina Írov. Angličtina, ktorá je najčastejším oficiálnym jazykom, je podľa článku 8 Ústavy Írska označená ako 'druhý oficiálny' jazyk Írska.
V niektorých štátoch a ich častiach je otázka oficiálneho jazyka vážnym politickým problémom.
Veuxhaulles-sur-Aube

Poloha

Obec má rozlohu 19,24 km². Najvyšší bod je položený 348 m n. m. a najnižší bod 230 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tizac-de-Lapouyade

Poloha

Obec má rozlohu 9,4 km². Najvyšší bod je položený 79 m n. m. a najnižší bod 15 m n. m.

Obyvateľstvo

Počet obyvateľov obce je 482 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Espezel

Poloha

Obec má rozlohu 14,31 km². Najvyšší bod je položený 1 100 m n. m. a najnižší bod 733 m n. m.

Obyvateľstvo

Počet obyvateľov obce je 212 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anna Fabriciusová

Životopis

Po vychodení ľud. školy v Brezne navštevovala kurzy pre rodinnú výchovu v Banskej Bystrici. Žila s rodičmi, po roku 1900 pôsobila v Pittsburgu, po 1918 v Bratislave a v Martine. V Pittsburgu pracovala v krajanských kultúrnych a soc. spolkoch, 1914 – 1918 v kancelárii Slovenskej ligy. Podporovala úsilie o vznik spoločného štátu Čechov a Slovákov. Po návrate do vlasti uplatnila poznatky a skúsenosti vo svojej ďalšej činnosti, najmä v Živene. V roku 1921 – 1924 pracovala v ústredí Živeny vo funkcii tajomníčky pre sociálnu činnosť a 1924 – 1931 vo funkcii podpredsedníčky, ako predsedníčka pracovala v jej miestnom odbore v Bratislave, prispievala do jej tlačového orgánu.
Diaľnica A1 (Bosna a Hercegovina)

Otváranie úsekov

Výstavba diaľnice začala v roku 2000, keď bol rozostavaný 11,5 km dlhý úsek Ilijaš-Jošanica, ktorý sa nachádza severne od Sarajeva. Sprevádzkovaný bol v roku 2002. Potom nastal čiastočný útlm vo výstavbe a ďalšie úseky pribudli až v rokoch 2006 Visoko-Ilijaš (8,5 km), 2007 Dobrinje-Visoko (7,6 km) a 2008 Kakanj-Dobrinje (9,0 km). 17. októbra 2007 sa začali stavebné práce aj na sarajevskom obchvate (úsek Jošanica-Vlakovo dlhý 12,5 km), na ktorom sa budú nachádzať tri tunely. Jeden z nich, Tunel Oštrik s dĺžkou 270 metrov, bol slávnostne prerazený dňa 16. októbra 2008. Začiatkom roku 2010 začala výstavba úseku Kakanj-Biljesevo (asi 9 km) a Biljesevo-Drivusa (Zenica-juh) s tunelom Vijenac (2964 m). Koncom roka 2011 začala výstavba južnej časti Kravice-Bijaca na chorvátskych hraniciach a v roku 2013 začala výstavba na severnom konci medzi mestami Svilaj a Odžak.
Paul Wild

Kariéra

Bol riaditeľom Astronomického inštitútu Univerzity Bern od roku 1980 do 1991.  Pozorovania vykonával na observatóriu Zimmerwald neďaleko Bernu.
Millau

Poloha

Mesto má rozlohu 168,23 km². Najvyšší bod je položený 888 m n. m. a najnižší bod 340 m n. m.

Obyvateľstvo

Počet obyvateľov je 22013 obyvateľov (2009).
Nasledujúci graf zobrazuje vývoj počtu obyvateľov v meste.
Zdroje: INSEE